הסיפור של ג'ים

הסיפור של ג'ים (בצרפתית: Le Roman de Jim) הוא סרט דרמה צרפתי משנת 2024 בכתיבה ובימוי של האחים ארנו וז'אן-מארי לריו , עם כארים לקלו  ולטיסיה דוש  בתפקידים הראשיים.

התסריט מבוסס על הרומן "Le Roman de Jim" של פייריק ביילי משנת 2021.

הסרט צולם בנופים המרהיבים של הרי היורה בצרפת.

כארים לקלו זכה בפרס סזאר לשחקן הטוב ביותר ובמעמדות לפרס לומייר לשחקן הטוב ביטתר. האחים לריו זכו בפרס הגדול בפסטיבל הקולנוע הבינלאומי בבריסל.
תקציר העלילה
אימריק (כארים לקלו) גדל בעיירה קטנה בהרי היורה. לאחר ששוחרר ממאסר בגלל גניבה הוא מתקשה למצוא את עצמו ומתקיים מעבודות מזדמנות. באחד הברים הוא נפגש עם ידידה לשעבר, פלורנס, (לטיסיה דוש) שנמצאת כעת בהריון מתקדם מכריסטוף (ברטראן בלין). היא וכריסטוף עובדים בסיעוד בבית החולים המקומי וכריסטוף נשוי עם שני ילדים.

אימריק הוא בעל לב טוב ומציע לפלורנס את עזרתו. הוא עובר לגור אתה בחווה של אימה מוניק (מירייה הרפסטמאייר) שחולה בסרטן ומתה. אימריק נוכח בלידה ומגדל את הילד ג'ים (אאול פרסון) מאז לידתו. הילד קשור אליו מאוד ואינו יודע כי הוא אינו אביו הביולוגי.

אשתו וילדיו של כריסטוף נהרגים בתאונת דרכים וכריסטוף האלמן המדוכא מגיע אליהם בתקווה לפגוש את ג'ים. לאחר זמן מגלים לג'ים מיהו אביו הביולוגי ופלורס וכריסטוף מחליטים לנסות את מזלם בקנדה. אימריק וג'ים נפרדים בצער והקשר ביניהם ניתק עם השנים. בינתיים חי אימריק עם בת זוגו אוליביה (שרה ז'ירודו).

ג'ים חוזר לצרפת בגיל 23 ולאחר עימותים בלתי נעימים עם אימריק הם מתפייסים.

צוות השחקנים
 שם השחקן שם הדמות הערותכארים לקלואימריקלטיסיה דושפלורנסברטאן בליןכריסטוףשרה ז'ירודואוליביהמירייה הרפסטמאיירמוניקאמא של פלורנסאאול פרסוןג'יםהילדאנדרניק מאנהג'יםבגיל 23

קישורים חיצוניים

קדימון לסיפורו של ג'ים, באתר יוטיוב
הסיפור של ג'ים, באתר אידיבי

קטגוריה:סרטי 2024
קטגוריה:סרטים צרפתיים
קטגוריה:סרטים בצרפתית
קטגוריה:סרטים צרפתיים מבוססי ספרים
קטגוריה:סרטים צרפתיים משנת 2024
קטגוריה:סרטי דרמה צרפתיים